Det begynte med at magistraten sir Godfrey den 28. september 1678 ble oppsøkt av to protestantiske prester ved navn Titus Oates og Israel Tonge. Disse hevdet at de var i besittelse av dokumenter som beviste eksistensen av en sammensvergelse for å få kong Karl II av England avsatt, slik at hans katolske lillebror Jakob kunne bli konge i stedet. I virkeligheten dreide det seg om falsknerier for å sette Englands katolikker i et dårlig lys.